
Esselamu alejkum šejh, da li postoji ikakav dokaz da “ko prije ulaska u kuću prouči Ajetul-kursijj, neće biti siromašan”?  

Allah Vam podario svaki hajr.


* 
* 
* 
* 
* 
* 
* 

 

Da li tačno da ko prije ulaska u kuću prouči Ajetul-kursijj, neće biti siromašan?
=================================================================================

 

Ve alejkumus selamu ve rahmetullahi…


Nije mi poznato da postoji ***[hadis](https://pitajucene.com/search/Hadis/questions/ "Pretraži pitanja o hadisima")*** koji govori o tome.


Vjerodostojno je preneseno od Allahovog Poslanika, savs, više predanja koja govore o vrijednostima i fadiletima Ajetul Kursijje, ali ovakvo, kao u pitanju, nisam pronašao.


Vrijedi spomenuti da i predanje koje se pripisuje Resulullahu, savs, kao hadis, koji se prenosi od Osmana b.Affana, ra, o učenju sure El Vakia svake noći, radi nafake, također nije vjerodostojan, što su spomenuli neki učenjaci u svojim djelima o Daif i Mevdu hadisima.


Nafaka je svima nama od Allaha određena, to je jedna od četiri životne stvari koje se zapišu čovjeku još u majčinoj utrobi, četvrti mjesec od začeća, kada mu se duša udahne, i na koje čovjek nema uticaja. U hadisu se kaže RIZQIHI, njegov rizk, nafaka, opskrba. Biće samo onako kako Allah hoće, a naše je da se pokrenemo i da nafaku tražimo.


Allah najbolje zna…


